Sherlock a Watsonová

Sherlock a Watsonová (angl. Elementary) je americký kriminálny seriál, ktorý mal premiéru 27. septembra 2012 na americkej televíznej stanici CBS. Je to dráma o detektívnej dvojici, ktorá pomáha newyorskej polícii riešiť aj tie najbizarnejšie prípady.

13. mája 2017 bola potvrdená šiesta séria, ktorá mala premiéru 30. apríla 2018. Pôvodne mala mať iba 13 častí. Neskôr bolo objednaných ďalších 8 častí, teda šiesta séria mala nakoniec 21 častí. 12. mája 2018 bola potvrdená finálová siedma séria. . Posledná, siedma séria mala na CBS premiéru 23. mája 2019. Seriál bol ukončený 15. augusta 2019, obsahuje 7 sérií a 154 epizód.

Dej
Po pobyte v liečebni pre drogovo závislých utečie excentrický Sherlock (Jonny Lee Miller) na Manhattan, kde ho jeho zámožný otec donúti bývať so spoločníčkou, ktorá mu má pomôcť, aby zostal čistý, Dr. Watsonovou (Lucy Liuová). Kedysi úspešná chirurgička, ktorej zomrel pacient a následne stratila licenciu, v tomto vidí príležitosť pomôcť ľuďom a zároveň spraviť zadosťučinenie. Avšak neposedný Sherlock je úplne iný ako pacienti, ktorých mala doteraz. Ten jej povie, že žiadna jej pomoc mu nepomôže, pretože si vymyslel svoj vlastný plán, ktorý mu má pomôcť neskĺznuť znovu k drogám, a to pomoc ako konzultačný detektív pre newyorskú políciu. Sherlockov kontakt, kapitán Thomas Gregson, ktorého pozná z bývalej práci v Scotland Yarde ho ochotne príjme do svojho tímu. Sherlock však bude potrebovať niekoho, kto ho bude držať pri zemi počas jeho pobytu v New Yorku, a tým človekom je Joan Watsonová.

Postavy
Prehľad
PostavaHerecSéria1234567Hlavné postavy Sherlock Holmes Jonny Lee Miller Hlavná Dr. Joan Watsonová Lucy Liu Hlavná Kapitán Thomas "Tommy" Gregson Aidan Quinn Hlavná Detektív Marcus Bell Jon Michael Hill Hlavná Morland Holmes John Noble Hlavná Hosť Shinwell Johnson Nelsan Ellis Hlavná Michael Rowan Desmond Harrington HlavnáVedľajšie postavy Alfredo Llamosa Ato Essandoh Vedľajšia Irene Adler/Jamie Moriarty Natalie Dormer Vedľajšia Pani Hudsonová Candis Cayne Vedľajšia Dr. Eugene Hawes Jordan Gelber Vedľajšia Mycroft Holmes Rhys Ifans Vedľajšia Gareth Lestrade Sean Pertwee Vedľajšia Kitty Winter Ophelia Lovibond Vedľajšia Vedľajšia Fiona 'Mittens' Helbron Betty Gilpin Vedľajšia

Hlavné
 Jonny Lee Miller ako Sherlock Holmes, detektív, ktorý pomáha newyorskej polícii vyšetrovať prípady. Kvôli Sherlockovej minulosti a užívaniu drog, s ním býva doktorka Joan Watsonová, ktorá naňho dáva pozor aby zostal čistý.
 Lucy Liu ako Dr. Joan Watsonová, Sherlockova spoločníčka, ktorá na neho dáva pozor aby znovu neprepadol drogám. Časom si so Sherlockom vyvinie kvázi priateľský vzťah a zostane s ním aj keď jej skončí pracovná zmluva so Sherlockovým otcom, ktorý ju zamestnal.
 Aidan Quinn ako kapitán Thomas "Tommy" Gregson, ktorý pracuje pre newyorskú políciu. Keď kedysi pracoval pre Scotland Yard stretol Sherlocka a bol ohromený jeho výkonmi, a tak ho volá na prípady, ktoré nevie sám vyriešiť.
 Jon Michael Hill ako detektív Marcus Bell, Gregsonov asistent.
 John Noble ako Morland Holmes, Sherlockov otec.

Vedľajšie
 Ophelia Lovibond ako Kitty Winter
 Ato Essandoh ako Alfredo Llamosa
 Rhys Ifans ako Mycroft Holmes, Sherlockov starší brat
 Natalie Dormer ako Irene Adler/Jamie Moriarty
 Sean Pertwee ako Gareth Lestrade
 Candis Cayne ako pani Hudsonová
 Betty Gilpin ako Fiona Helbron

Série a časti
 Hlavný článok: Zoznam častí seriálu Sherlock a Watsonová.
 Séria Časti   Premiéra série Finále série Sledovanosť Stanica Premiéra série Finále série Stanica 1 24 27. september 2012 16. máj 2013 10,65 mil.CBS 1. júl 2014 21. august 2014Markíza 2 24 26. september 2013 15. máj 2014 8,79 mil. 2. jún 2015 9. júl 2015 3 24 30. október 2014 14. máj 2015 7,42 mil. 21. október 2016 27. január 2017 Doma 4 24 5. november 2015 8. máj 2016 5,74 mil.    5 24 2. október 2016 21. máj 2017 4,83 mil.    6 21 30. apríl 2018 17. september 2018 3,79 mil.    7 13 23. máj 2019 15. august 2019 3,12 mil.   

Ocenenia a nominácie
Seriál bol nominovaný na ocenenie People's Choice Awards za Najobľúbenejší nový dramatický seriál.

Jonny Lee Miller bol nominovaný na ocenenie Satellite Awards za kategóriu Herec v televíznom dramatickom seriáli.

Pozri aj
 Sherlock Holmes – film z roku 2009.
 Sherlock – britský televízny seriál o Sherlockovi Holmesovi.

Referencie

Kategória:Kriminálne televízne seriály USA
Kategória:Televízne seriály z roku 2012